Era-Iliada_web	Es que possedien es ciutats d’Adrastea, Apese, Pitiea e eth naut monte de Terea, èren jos es ordes d’Adrast e Anfi, de coirassa de lin: ambdús eren hilhs de Merope Percosi, eth quau coneishie coma arrés er art endonviaire e non volie qu’es sòns hilhs anèssen ena omicida guèrra; mès eri non l’aubediren, ahiscadi peth destin que les arrossegaue entara nera mòrt.